
Către,





BIROUL PERMANENT AL 




CAMEREI DEPUTAȚILOR

Vă înaintăm, alăturat, raportul comun asupra Propunerii legislative de modificare şi completare a Legii nr.230/2007 privind înfiinţarea, organizarea şi funcţionarea asociaţiilor de proprietari, transmisă Comisiei pentru administraţie publică şi amenajarea teritoriului şi Comisiei juridice, de disciplină şi imunităţi, pentru dezbatere şi avizare în fond, în procedură obişnuită, cu adresa nr. PL. x 151 din 11 aprilie 2016.
        PREŞEDINTE,



    VICEPREȘEDINTE, 
     Victor Paul DOBRE

         Nicolae-Ciprian NICA
	COMISIA PENTRU ADMINISTRAȚIE PUBLICĂ ȘI AMENAJAREA TERITORIULUI
	COMISIA JURIDICĂ, DE DIŞCIPLINĂ ŞI IMUNITĂŢI

	București, 11 octombrie 2016

Nr.4c-6/169
	București, 14 septembrie 2016

Nr.4c-11/514


R A P O R T   C O M U N
asupra propunerii legislative de modificare şi completare a Legii nr.230/2007 privind înfiinţarea, organizarea şi funcţionarea 
asociaţiilor de proprietari

În conformitate cu prevederile art. 95 din Regulamentul Camerei Deputaţilor, republicat, Comisia pentru administraţie publică şi amenajarea teritoriului şi Comisia juridică, de disciplină şi imunităţi au fost sesizate, cu dezbatere şi avizare pe fond, în procedură obişnuită, cu Propunerea legislativă de modificare şi completare a Legii nr.230/2007 privind înfiinţarea, organizarea şi funcţionarea asociaţiilor de proprietari, transmisă cu adresa nr. PL. x 151  din 11 aprilie 2016, înregistrată cu nr. 4c-6/169 din 12 aprilie 2016, respectiv nr. 4c-11/514 din 12 aprilie 2016.

Camera Deputaţilor este Cameră Decizională potrivit prevederilor art.75 alin. (1) şi (3) din Constituţia României, republicată şi ale art.92 din Regulamentul Camerei Deputaţilor, republicat.


Senatul, în calitate de primă cameră sesizată, a respins propunerea legislativă în şedinţa din 04 aprilie 2016.


Consiliul Legislativ avizează favorabil propunerea legislativă (nr.1281/08.12.2015);

Guvernul nu susţine adoptarea acestei propuneri legislative (nr.77/21.01.2016).

Propunerea legislativă are ca obiect de reglementare modificarea şi completarea Legii nr.230/2007, în sensul introducerii unor reglementări care să vină în beneficiul proprietarilor de locuinţe şi în scopul profesionalizării funcţiilor de administrator şi cenzor din conducerea asociaţiilor de proprietari.
         Potrivit prevederilor art.61 şi 63 din Regulamentul Camerei Deputaţilor, republicat, comisiile au examinat proiectul de lege în ședințe separate. Comisia pentru administraţie publică şi amenajarea teritoriului a examinat proiectul de lege în şedinţa din 11 octombrie 2016, iar Comisia juridică, de disciplină şi imunităţi a examinat propunerea legislativă în şedinţa din 14 septembrie 2016.

La lucrările Comisiei pentru administrație publică și amenajarea teritoriului au fost prezenţi 18 deputaţi, din totalul de 20 de membri ai comisiei.

La lucrările Comisiei juridice, de disciplină şi imunităţi au fost prezenţi conform listei de prezenţă.


La dezbaterile care au avut loc a participat, în conformitate cu prevederile art. 55 din Regulamentul Camerei Deputaţilor, republicat, în calitate de invitat: doamna Sirma Caraman, secretar de stat în cadrul Ministerului Dezvoltării Regionale și Administrației Publice.


În urma dezbaterilor şi a opiniilor exprimate, membrii Comisiilor au hotărât, cu unanimitate de voturi, respingerea Propunerii legislative de modificare şi completare a Legii nr.230/2007 privind înfiinţarea, organizarea şi funcţionarea asociaţiilor de proprietari, din următoarele considerente:
- Instituirea obligaţiei de a se publica o copie a atestatului de administrator la avizierul asociaţiei de proprietari sau în anumite locuri vizibile public, ar fi trebuit să se facă printr-un articol separat şi nu prin introducerea unei astfel de condiţionalităţi în definiţia de la art. 3 din lege.

- Majorarea termenului de preaviz, de la 5 la 15 zile, nu se justifică având în vedere că pentru acest tip de intervenţii trebuie intervenit rapid în cazuri precum: defecţiuni la coloanele de alimentare cu apă caldă, rece sau la coloanele de energie termică.

- Referitor la instituirea obligaţiei administratorului de a avea "cel putin studii medii sau minim 5 ani experienţă în domenii apropiate ca specializare funcţiei solicitate", nu se întelege care ar putea fi acele domenii apropiate ca specializare funcţiei solicitate şi această sintagmă poate crea dificultăţi în aplicarea prevederilor legale.

 În funcţie de obiectul şi conţinutul său, propunerea legislativă face parte din categoria legilor ordinare.
      PREŞEDINTE,


        VICEPREȘEDINTE, 

    Victor Paul DOBRE
              Nicolae-Ciprian NICA


      SECRETAR,



       SECRETAR,


       Constantin AVRAM  

            Vasile VARGA
Consilier parlamentar, Alina Tănase



Consilier parlamentar, Rodica Penescu

